Airspeed AS.6 Envoy

Airspeed AS.6 Envoy var et britisk lett, to-motors transportfly konstruert og bygget av Airspeed Ltd. ved Portsmouth Aerodrome, Hampshire. 

Utvikling
Envoy var konstruert  av Nevil Shute Norway og A.H. Tiltman og var en to-motors utvikling av Courier. Konstruktøren Nevil Shute Norway som også skrev romaner under forfatternavnet Nevil Shute har i sin selvbiografi Slide Rule skrevet om sitt virke som flykonstruktør.

Det var brukt den samme tre-konstruksjon, ytre vingepaneler og  opptrekkbart understell som på Courier.  Prototypen G-ACMT fløy første gang 26. juni 1934 og i juli 1934 ble flyet presentert for publikum under et flystevne på Hendon.

Flyet i bruk
Den første produksjonmodellen av Envoy I G-ACVH ble brukt til demonstrasjoner for potensielle kunder, den andre ble levert til Lord Nuffield.  Lord Nuffields fly var tiltenkt å delta i MacRobertson Air Race fra England til Australia i 1934, men flyet ble skadet og trukket fra løpet. Et annet fly, spesielt modifisert for løpet betegnet som Airspeed AS.8 Viceroy med ekstra bensintanker kom så langt som til Athen før det måtte trekke seg på grunn av skader.  

Airspeed kunne notere stor interesse for flyet og mottok bestillinger fra Samveldelandene og også fra andre land:

Ansett Airlines i Australia bestilte to
North Eastern Airways og Olley Air Service i UK brukte også AS.6.
I Tsjekkoslovakia bestilte CSA fire AS.6 Envoy JC i 1937. 

Flere lands flyvåpen; det britiske Royal Air Force brukte et mindre antall AS.6 i en militær versjon. videre flyvåpen i Spania, Japan, Sør-Afrika, Finland og Kina og noen få andre.
Syv eksemplarer ble kjøpt i fellesskap av det sørafrikanske flyvåpen og South African Airways, tre ble levert i en militær konfigurasjon og fire sivile for South African Airways, de ble satt inn  på rutene Johannesburg – Bloemfontein – Port Elizabeth i oktober 1936.
I oktober 1936 bestilte det britiske Air Ministry 136 Envoys til bruk for å trene mannskaper. Disse ble videreutviklet og fikk ny betegnelse Airspeed AS 10 Oxford.
Seks ble levert til Japan i 1935 for å brukes i en forbindelse mellom  Japan og Manchukuo.  Disse ble etterfulgt av  ti lisensbygde hos Mitsubishi i Nagoya. 
Under den spanske borgerkrig ble AS.6 Envoy brukt av begge parter.
I mai 1937, anskaffet den britiske Kong George VI et for å bytte det ut med  de Havilland Dragon Rapide i King's Flight 

Under andre verdenskrig kapret det tyske Luftwaffe noen maskiner og brukte dem som skolefly og gav et fly til Finland 22. januar som erstatning for en Dragon Rapide som ved et uhell var blitt skutt ned.

Etterkrigsbruk
Et av  RAFs  Envoy III som overlevde krigen ble registrert sivilt som G-AHAC og operert av et mindre flyselskap til det ble hugget opp i 1950.

Varianter
Flyet ble bygget i ni varianter, med motorer med en ytelse fra  fra 200 til 350 hk.

Litteratur
 Hamlin, John. The Oxford, Consul & Envoy File. Air-Britain Ltd, 2001, 
 Howson, Gerald. "Contraband Wings of the Spanish Civil War...Britain's Clandestine Contribution". tidsskrift Air Enthusiast 10, July–September 1979, pp. 68–78.
 Jackson, A. J. British Civil Aircraft since 1919: Volume 1 (2nd ed.). London: Putnam, 1973. .
 Ketley, Barry and Mark Rolfe. Luftwaffe Fledglings 1935-1945: Luftwaffe Training Units and their Aircraft. Aldershot, UK: Hikoki Publications, 1996. .
 Shores, Christopher F. et al. Above the Trenches: A Complete Record of the Fighter Aces and Units of the British Empire Air Forces 1915-1920. London: Grub Street, 1990. .
 Taylor, H. A. Airspeed Aircraft since 1931. London: Putnam Publishing, 1970, pp. 69–70. .

Eksterne lenker

 Flight article of 1934 on Envoy

Kategori:Transportfly
Kategori:Tomotors propelldrevne luftfartøy
Kategori:Treningsfly
Kategori:Fly fra andre verdenskrig
Kategori:Luftfartøy produsert i Storbritannia